Asocio de junaj esperantistoj de Francio
#000001
La Esperanto-junularoj de Germanio kaj Francio kune invitas vin elkore al la 30-a Kreema Esperanto-Kurso (KEKSO), nia evento por junuloj, kiu okazos de la 21-a ĝis la 23-a de Oktobro 2022 en Kirkel (regiono Saarland, Germanio).
#000002
La urbeto troviĝas rekte sur la regiontrajna linio inter Kaiserslautern kaj Saarbrücken, do povas facile esti atingita per la trajno.
#000003
Vi povas tuj aliĝi ĉi tie: 
#000004
Okazos lingvokurso por komencantoj, sed ankaŭ diversa trejnada kaj distriĝa programo por la pli-progresintoj. Komuna ekskurso al Saarbrücken estas enplanita por dimanĉo.
#000005
Por partopreni KEKSO-n, vi bezonas esti maksimume 35-jaraĝa. Se vi aĝas malpli ol 18, bonvolu peti de viaj gepatroj skriban permeson, ke vi rajtas partopreni, kaj sendu ĝin al ni retpoŝte (gej.fe@esperanto.de).
#000007
20 €, se estas via unua Esperanto-renkontiĝo aŭ vi loĝas nek en Germanio nek en Francio
35 €, se vi estas membro de GEJ aŭ JEFO
50 €, se neniu el la supraj kondiĉoj aplikeblas
#000009
+ 4 €, se vi aliĝas inter 1-a kaj 15-a de Septembro
+ 8 €, se vi aliĝas inter 16-a kaj 30-a de Septembro
+ 12 €, se vi aliĝas nur ekde la 1-a de Oktobro
#000011
Se pro iu kialo vi bezonas resti aldonan (trian) nokton, de 23-a al 24-a de Oktobro, do ĝis post la oficiala fino de la evento, tio tute eblas! Tamen ni petos vin krompagi + 15 € en tiu kazo.
#000012
Cetere, laŭ tradicio de KEKSO, ni petas vin kunporti viajn plej ŝatatajn keksojn (aŭ kukojn) kaj fruktojn por kundividi ilin kun la aliaj. Se vi tamen ŝatus ne kunporti tiajn, tiam vi bezonas ankoraŭ krompagi + 10 € anstataŭe.
#000013
Bonvolu antaŭpagi vian tutan partoprenkotizon al la sekva bankokonto tuj post via aliĝo:
#000014